Document ID: 32004R1750

KOMISSION ASETUS (EY) N:o 1750/2004,
annettu 8 päivänä lokakuuta 2004,
oliiviöljyn kaupan pitämistä koskevista vaatimuksista annetun asetuksen (EY) N:o 1019/2002 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1) ja erityisesti sen 35 a artiklan,
sekä katsoo seuraavaa:
(1)
Komission asetuksen (EY) N:o 1019/2002 (2) 5 artiklan c alakohdan mukaisesti aistinvaraisia ominaisuuksia koskevia mainintoja voidaan käyttää päällysmerkinnöissä vain, jos ne perustuvat oliiviöljyn ja uutetun oliiviöljyn ominaisuuksista sekä niiden määritysmenetelmistä 11 päivänä heinäkuuta 1991 annetussa komission asetuksessa (ETY) N:o 2568/91 (3) säädetyn määritysmenetelmän tuloksiin.
(2)
Asetuksen (ETY) N:o 2568/91 2 artiklan 1 kohdan kymmenennen luetelmakohdan mukaan aistinvaraisten ominaisuuksien arviointi tehdään kyseisen asetuksen liitteen XII menetelmällä. Ainoastaan kyseisessä liitteessä tarkoitettuja positiivisia mainintoja voidaan käyttää. On kuitenkin käynyt ilmi, että mainitussa liitteessä XII olevien aistinvaraisten ominaisuuksien erittäin vähäisen määrän vuoksi toimijoilla on vaikeuksia kuvailla öljyjensä pakkausmerkinnöissä tuotteen aistinvaraisia ominaisuuksia.
(3)
Koska tällä hetkellä ei ole olemassa puolueetonta menetelmää neitsytoliiviöljyjen tiettyjen aistinvaraisten, makuun, hajuun ja väriin liittyvien erittäin positiivisten ominaisuuksien toteamiseksi, kyseisiä ominaisuuksia koskevat maininnat eivät voi esiintyä pakkausmerkinnöissä. Asetuksen (ETY) N:o 2568/91 liitteeseen XII nykyisin sisältyvät positiiviset aistinvaraiset maininnat eivät myöskään riitä kuvailemaan tyhjentävästi neitsytoliiviöljyjen erittäin monipuolista lajikekirjoa ja makuvivahteiden runsautta.
(4)
Koska kansainvälisen elimen toteuttama tutkimustyö aistinvaraisten ominaisuuksien uusien arviointimenetelmien kehittämiseksi ja neitsytoliiviöljyjen positiivisia ominaisuuksia kuvaavien mainintojen monipuolistamiseksi jatkuu edelleen ja vienee pidempään kuin vuonna 2003 arvioitiin, tällaisten menetelmien täytäntöönpanemiseksi olisi vahvistettava uusi riittävä määräaika. Sen vuoksi olisi jälleen siirrettävä asetuksen (EY) N:o 1019/2002 5 artiklan c alakohdan soveltamispäivää. Jos kyseisen artiklan soveltamispäiväksi vahvistetaan 1 päivä heinäkuuta 2006, se on yhdenmukainen markkinointivuoden 2006/2007 alkamispäivän kanssa.
(5)
Asetus (EY) N:o 1019/2002 olisi sen vuoksi muutettava.
(6)
Tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1019/2002 12 artiklan 2 kohdan kolmas alakohta seuraavasti:
”Sen 5 artiklan c alakohtaa sovelletaan 1 päivästä heinäkuuta 2006.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä lokakuuta 2004.

Labels: 3
17